Malis nasjonalorden

Malis nasjonalorden (fransk: Ordre National) er orden som tildeles i Mali. Ordenen ble innstiftet 31. mai 1963.Robert Werlich: Orders and decorations of all nations, andre utgave, Washington, DC: Quaker Press, 1974, s. 304. Den er landets fremste orden. Malis nasjonalorden kan tildeles for fremragende sivile eller militære fortjenester.

Inndeling
Malis nasjonalorden er inndelt i fem trinn:«Mali» i Guy Stair Sainty og Rafal Heydel-Mankoo: World Orders of Knighthood and Merit, Buckingham: Burke's Peerage, andre bind, 2006, s. 1361–1362.
 storkors (Grand croix)
 storoffiser (Grand officier)
 kommandør (Commandeur)
 offiser (Officier)
 ridder (Chevalier)

Insignier
Ordenstegnet for Malis nasjonalorden består av en stjerne med fem tagger i gull kombinert med en mindre stjerne i rødt. Midtmedaljongen bærer republikken Malis initialer «RM» i gull på rødt, omgitt av en bord med innskriften «ORDRE NATIONAL» og en krans i grønt. Malis riksvåpen er plassert på reversen sammen med innskriften «UN PEUPLE, UN BUT, UN FOI».

Ordensstjernen er i sølv og er belagt med ordenstegnet.

Ordenskjedet har ledd med runde medaljonger med to ulike motiv vekselvis med slyngede bånd. Midtleddet er omgitt av en grønn krans og ordenstegnet er opphengt i dette.

Ordensbåndet er gult med grønn og rød kant. Dette er Malis flaggfarger.

Norske innehavere
Historikeren Kåre Lode ble i 2006 utnevnt til ridder av Malis nasjonalorden. Bistandsarbeideren Johannes Sannesmoen ble samme år utnevnt til ridder av Malis nasjonalorden for sin innsats for fremme av kultur og utdanning i Mali.A. M. Cisse: Décoration: JOHANNES SANESMOEN PROMU CHEVALIER DE L'ORDRE NATIONAL, l'Essor nr. 15799, 2. oktober 2006.

Referanser

Kilder
«Mali» i Guy Stair Sainty og Rafal Heydel-Mankoo: World Orders of Knighthood and Merit, Buckingham: Burke's Peerage, andre bind, 2006, s. 1361–1362.
Robert Werlich: Orders and decorations of all nations, andre utgave, Washington, DC: Quaker Press, 1974, s. 304.

Kategori:Mali
Kategori:Ordener
Kategori:Utmerkelser etablert i 1963